REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj:

21. april 2017. godine

B e o g r a d

NARODNOJ SKUPŠTINI

 Na osnovu člana 199. i člana 65. stav 2. alineja prva Poslovnika Narodne skupštine, Odbor za administrativno-budžetska i mandatno-imunititetska pitanja, na 21. sednici održanoj 21. aprila 2017. godine, razmotrio je Odluke Republičke izborne komisije o dodeli mandata narodnih poslanika radi popune upražnjenih poslaničkih mesta u Narodnoj skupštini 02 Broj: 013-848/17 i 02 Broj: 013-850/17 i o tome podnosi sledeći

I Z V E Š T A J

 Odbor je konstatovao da su prestankom mandata narodnim poslanicima Konstantinu Arsenoviću i Marku Blagojeviću izabranim sa Izborne liste ALEKSANDAR VUČIĆ - SRBIJA POBEĐUJE, Bojanu Pajtiću, izabranom sa Izborne liste ZA PRAVEDNU SRBIJU – DEMOKRATSKA STRANKA (NOVA, DSHV, ZZS) i Marku Milenkoviću, izabranom sa Izborne liste Dr VOJISLAV ŠEŠELj – SRPSKA RADIKALNA STRANKA, ostala upražnjena poslanička mesta u Narodnoj skupštini, u skladu sa odredbom člana 88. Zakona o izboru narodnih poslanika.

 Kada narodnom poslaniku mandat prestane pre isteka vremena na koje je izabran, mandat se dodeljuje kandidatu sa iste izborne liste sa koje je bio izabran narodni poslanik, na način utvrđen u članu 92. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Odluke Republičke izborne komisije i uverenja o izboru narodnih poslanika Jelisavete Veljković i Vere Jovanović, izabranih sa Izborne liste ALEKSANDAR VUČIĆ - SRBIJA POBEĐUJE, Dušana Milisavljevića, izabranog sa Izborne liste ZA PRAVEDNU SRBIJU – DEMOKRATSKA STRANKA (NOVA, DSHV, ZZS) i Filipa Stojanovića, izabranog sa Izborne liste Dr VOJISLAV ŠEŠELj – SRPSKA RADIKALNA STRANKA, i utvrdio da su podaci o izboru narodnih poslanika istovetni sa podacima iz Odluka Republičke izborne komisije, čime su se stekli uslovi za potvrđivanje mandata imenovanim narodnim poslanicima.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranim narodnim poslanicima Jelisaveti Veljković, Dušanu Milisavljeviću, Filipu Stojanoviću i Veri Jovanović.

Za izvestioca Odbora na sednici Narodne skupštine određen je dr Aleksandar Martinović, predsednik Odbora.

 PREDSEDNIK

 dr Aleksandar Martinović